આ ઉપરાંત અત્યાર સુધી મહિલાઓને મહિલા-બાળ વિકાસ કમિટી અને રિક્રિએશનલ કમિટીનું ચેરમેનપદ અપાતું રહ્યું છે, પરંતુ આ વખતે પ્રથમ વાર કોર્પોરેશનની ચૂંટણી ૫૦ ટકા મહિલા પ્રતિનિધિત્વ સાથે યોજાઈ હોવાથી નીચલી કમિટીઓમાં મહિલાઓનું પ્રતિનિધિત્વ વધશે. આ બે કમિટીઓની સાથેસાથે અન્ય મહત્ત્વપૂર્ણ કમિટીઓ પણ મહિલાઓને અપાશે. મહિલાઓમાં કુસુમબહેન જોષી, બીજલબહેન પટેલ, નંદિનીબહેન પંડ્યા, ભાવનાબહેન નાયકને કમિટીઓમાં યોગ્ય મહત્ત્વ અપાય તેવી શક્યતા છે.